**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2014 M. BALANDŽIO 30 D. SPRENDIMO NR. T2-81 „DĖL IŠMOKOS DYDŽIO SENIŪNAIČIAMS NUSTATYMO IR IŠMOKŲ SENIŪNAIČIAMS SU JŲ, KAIP SENIŪNAIČIŲ, VEIKLA SUSIJUSIOMS IŠLAIDOMS APMOKĖTI MOKĖJIMO IR ATSISKAITYMO TVARKOS APRAŠO PATVIRTINIMO“ PAKEITIMO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projekto esmė ir tikslas – atsižvelgiant į Lietuvos Respublikos vietos savivaldos įstatymo 33 straipsnio 16 dalį, sprendimo projektu siekiama padidinti seniūnaičių išlaidų, susijusių su jo, kaip seniūnaičio, veikla savivaldybėje vieno mėnesio išmokos dydį – 70,00 Eur (buvęs išmokos dydis, galiojęs iki šio sprendimo projekto priėmimo – 50 eurų), bei Išmokų seniūnaičiams su jų, kaip seniūnaičių veikla susijusioms išlaidoms apmokėti mokėjimo ir atsiskaitymo tvarkos apraše numatyti, kad seniūnaičių išmokos, susijusios su seniūnaičių veikla, būtų mokamos tik seniūnaičiams, pateikusiems praėjusių kalendorinių metų seniūnaičio veiklos ataskaitą už pasibaigusį laikotarpį.

Uždaviniai:

1. Kompensuoti patirtas seniūnaičio su jo, kaip seniūnaičio veikla susijusias kanceliarijos, pašto, telefono, internetinio ryšio, transporto paslaugų, kiek jų nesuteikia ar tiesiogiai neapmoka Savivaldybės administracija, išlaidas Savivaldybės biudžeto lėšomis.

3. Skatinti bendruomenės atstovų – seniūnaičių aktyvumą priimant svarbius seniūnaitijų gyventojams sprendimus, tikėtina, kad daugiau asmenų pageidaus būti išrinkti seniūnaičiais, geriau bus atstovaujami seniūnaitijos gyventojų interesai, bus didesnis suinteresuotumas ir paskata dalyvauti seniūnaičių veikloje, bei teikiant veiklos ataskaitas bus aktyviau viešinami gyventojams seniūnaičių atlikti darbai.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, bei 33 straipsnio 16 dalies nuostata, kad išmokos seniūnaičiui su jo, kaip seniūnaičio, veikla susijusioms išlaidoms apmokėti ir šios išmokos dydį, bei atsiskaitymo tvarką nustato savivaldybės taryba, tai pat atsižvelgiant į Seniūnaičių sueigos 2021 m. lapkričio 29 d. protokolą, bei į Klaipėdos m. savivaldybės administracijos Komisijos seniūnaičių reikalams nagrinėti 2021-12-23 protokolą Nr. ADM-712 ir į 2022-01-26 protokolą Nr. ADM-46 ir siūloma Klaipėdos miesto savivaldybės tarybai (toliau – Savivaldybės taryba) nustatyti 70 eurų per mėnesį išmokos dydį seniūnaičiui su jo, kaip seniūnaičio, veikla susijusiomis išlaidomis apmokėti, bei patvirtinti Seniūnaičių išlaidų, susijusių su jų veikla, apmokėjimo ir atsiskaitymo tvarkos apraše nuostatas, kad seniūnaičių išmokos, būtų mokamos tik seniūnaičiams pateikusiems už kalendorinius metus išlaidas patvirtinančius dokumentus ir atsiskaičiusiems su gyventojais, bei pateikusiems savo veiklos ataskaitą ir veiklos kryptis kitiems kalendoriniams metams Savivaldybės administracijai. Minėtos nuostatos taip pat yra numatytos LR Vietos savivaldos įstatymo 34 straipsnio 1 dalies 6 punkte.

 Šiuo metu siekiama, kad gyvenamosios vietovės bendruomenės ir jų išrinkti atstovai - seniūnaičiai, aktyviau dalyvautų priimant svarbius sprendimus, susijusius su gyvenamosios vietovės  bendruomenių gyvenimu. Didinamas valdžios institucijų priimamų sprendimų viešumas ir skaidrumas. Išlaidų, susijusių su seniūnaičio veikla, kompensavimas skatintų aktyvumą, stiprintų atsakomybę už jų gyvenamosiose vietovėse vykstančius pokyčius.

   **3. Kokių rezultatų laukiama.**

Patvirtinus siūlomą sprendimo projektą ir padidinus seniūnaičio veiklos išlaidų dydį iki 70 eurų per mėnesį, būtų sudaryta galimybė skatinti seniūnaičius aktyviai įsitraukti į bendruomenės problemų sprendimus, nuosekliau planuoti seniūnaičių veiklą, bei įgyvendinti jiems teisės aktais priskirtas funkcijas.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Lėšų poreikis sprendimo įgyvendinimui.**

 Šio sprendimo pagrindu būtų mokama 70,00 Eur per mėnesį išmoka seniūnaičiui atsiskaitytinai. Klaipėdos miesto savivaldybėje yra 55 seniūnaitijos, tai, jei būtų išrinkti seniūnaičiai visose seniūnaitijose ir jei kiekvienas iš jų pateiktų prašymą atlyginti išlaidas, per metus šiam sprendimui įgyvendinti reikėtų 46 200 Eur biudžeto lėšų. Šiuo metu savivaldybėje yra išrinkti 33 seniūnaičiai. Visuomeniniais pagrindais gyventojų interesus atstovaujančių, išrinktų seniūnaičių veikla Klaipėdos miesto savivaldybei atsieitų 13 200 eurų daugiau.

**7. Galimos teigiamos ar neigiamos sprendimo priėmimo pasekmės.**

Patvirtinus šį Savivaldybės tarybos sprendimo projektą, bus įgyvendintos Lietuvos Respublikos vietos savivaldos įstatymo nuostatos. Seniūnaičiams atlyginant su jų, kaip seniūnaičių, veikla susijusias išlaidas, tikėtina, kad daugiau asmenų pageidaus būti išrinkti seniūnaičiais, geriau bus atstovaujami seniūnaitijų gyventojų interesai, seniūnaičiai aktyviau vykdys savo veiklą, jaus didesnę atsakomybę, bus didesnis suinteresuotumas ir paskata dalyvauti seniūnaičių rinkimuose. Neigiamų sprendimo priėmimo pasekmių nenumatoma.

PRIDEDAMA.

1. Teisės aktų, nurodytų sprendimo projekto įžangoje, aiškinamajame rašte ir su protokolinių dokumentų išrašai, 10 lapų.

Jaunimo ir bendruomenių reikalų koordinavimo grupės

grupės vadovė Aistė Valadkienė